Куйбышаўскае вадасховішча

Куйбышаўскае вадасховішча (руск.: Ку́йбышевское водохрани́лище) — вадасховішча ў Расіі, самае буйное на рацэ Волга. Узнікла ў 1955—1957 гадах пасля завяршэння будаўніцтва плаціны Жыгулёўскай ГЭС, перагарадзіўшы даліну Волгі ў Жыгулях ля горада Стаўрапаль-на-Волзе (цяпер Тальяці). З’яўляецца трэцім ў свеце па плошчы вадасховішчам. Даўжыня вадасховішча больш за 500 км, найбольшая шырыня ў вусці Камы — 35 км, плошча воднага люстэрка — 6,5 тыс. км² (сярод рачных — першае месца ў свеце), поўны аб’ём вады — 58 км³, з іх 34 км³ — карысны. Падпор узроўню вады ля плаціны 29 м, ён распаўсюджваецца па Волзе да горада Новачэбаксарска, па рацэ Кама — да горада Набярэжныя Чаўны. Буйныя залівы вадасховішча ўтварае па далінах Камы, Свіягі, Казанкі і іншых рэк. Літаратура Ку́йбышевское водохрани́лище // Географический энциклопедический словарь: Географические названия (руск.) / Гл. ред. А. Ф. Трёшников; Ред. кол.: Э. Б. Алаев, П. М. Алампиев (зам. гл. ред.) и др. — 2-е изд., исправл. и дополн. — М.: Советская энциклопедия, 1989. — С. 263. — 592 с. — 210 000 экз. — ISBN 5-85270-057-6. Ку́йбышевское водохрани́лище // Словарь названий гидрографических объектов России и других стран — членов СНГ (руск.) / Под ред. Г. И. Донидзе. — М.: Картгеоцентр — Геодезиздат, 1999. — С. 199. — 464 с. — 500 экз. — ISBN 5-86066-017-0. Куйбышевское водохранилище // Большая советская энциклопедия : ([в 30 т.]) / гл. ред. А. М. Прохоров. — 3-е изд.. — М. : Советская энциклопедия, 1969—1978. (руск.)